section_heading: Dielektrik
paragraph_text: Dielektrik ili izolator (eng. dielectric, njem. Isolator) je tvar ili medij koji ne vodi električnu struju, to jest vakuum i tvar koja sadrži zanemariv broj slobodnih elektrona i iona koji se mogu gibati pod utjecajem vanjskog električnog polja, odnosno svaka tvar kojoj je električna otpornost veća od 10<sup>8</sup> Ωm. Električna otpornost jantara veća je od 10<sup>16</sup> Ωm, a parafina, sumpora i stakla veća od 10<sup>14</sup> Ωm.<ref> dielektrik, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.